

***ข่าวประชาสัมพันธ์***

**เอ็กโคแล็บ ผนึกกำลัง เอสซีจี ลงนามบันทึกความร่วมมือ**

**เดินหน้าเสริมแกร่งธุรกิจ พร้อมขับเคลื่อน ESG สู่ Net Zero**

***กรุงเทพฯ, 1 กันยายน 2568 – เอ็กโคแล็บ (***[***Ecolab***](https://en-sg.ecolab.com/)***) ผู้นำระดับโลกด้านโซลูชันและบริการเกี่ยวกับน้ำ สุขอนามัย และการป้องกันการติดเชื้อ และเอสซีจี (***[***SCG***](https://www.scg.com/)***) กลุ่มธุรกิจชั้นนำในอาเซียน ลงนามบันทึกข้อตกลงความร่วมมือ (MOU) ระยะเวลา 5 ปี ตั้งแต่มิถุนายน 2568 ถึงพฤษภาคม 2573 เพื่อเสริมขีดความสามารถในการแข่งขันของเอสซีจี ผ่านการเพิ่มประสิทธิภาพและลดต้นทุนบริหารจัดการกระบวนการผลิต ควบคู่การขับเคลื่อนกลยุทธ์ด้าน ESG เพื่อบรรลุเป้าหมาย Net Zero คาดช่วยให้เอสซีจีเพิ่มสัดส่วนการนำน้ำกลับมาใช้ใหม่จาก 13.10% ในปี 2567 และลดการปล่อยก๊าซเรือนกระจกได้ดีขึ้น นอกจากนี้ ยังเป็นการสานต่อความร่วมมือกว่า 30 ปี ที่มุ่งสร้างสรรค์นวัตกรรมด้านความยั่งยืน เพิ่มประสิทธิภาพการบริหารจัดการ และการดูแลสิ่งแวดล้อมอย่างต่อเนื่อง***

ภายใต้บันทึกข้อตกลงความร่วมมือระหว่างเอ็กโคแล็บและเอสซีจีนี้ มุ่งสร้างผลลัพธ์ที่ช่วยเสริมขีดความสามารถในการแข่งขันให้เอสซีจี ตั้งแต่การเพิ่มประสิทธิภาพการใช้น้ำ ไปจนถึงการลดการปล่อยคาร์บอนไดออกไซด์อย่างมีนัยสำคัญภายใน 5 ปีข้างหน้า ควบคู่กับการปรับปรุงกระบวนการผลิตเพื่อลดต้นทุนการดำเนินงาน โดยเอ็กโคแล็บจะร่วมมือกับเอสซีจี แพคเกจจิ้ง (SCGP) และเอสซีจี เคมิคอลส์ (SCGC) ในการแสวงหาแนวทางใหม่ ๆ เพื่อยกระดับกระบวนการผลิตให้มีประสิทธิภาพและประสิทธิผลยิ่งขึ้น ผ่านการส่งมอบโซลูชันนวัตกรรมและการปรับปรุงกระบวนการผลิต โดยความร่วมมือครั้งนี้ไม่เพียงช่วยประหยัดการใช้น้ำ ลดคาร์บอนฟุตพริ้นท์ และปรับปรุงคุณภาพน้ำ แต่ยังช่วยลดการใช้พลังงาน เพิ่มประสิทธิภาพด้านพลังงาน และสนับสนุนการนำพลังงานหมุนเวียนมาใช้ ซึ่งจะนำไปสู่การเสริมสร้างความยั่งยืนและความแข็งแกร่งทางธุรกิจในระยะยาว

**นายคริสตอฟ เบ็ค ประธานและประธานเจ้าหน้าที่บริหาร เอ็กโคแล็บ** **(Ecolab)** กล่าวว่า “กว่า 30 ปีที่ผ่านมา เอ็กโคแล็บภูมิใจที่ได้เคียงข้างเอสซีจีบนเส้นทางสู่ความยั่งยืน ความร่วมมืออันยาวนานนี้ตั้งอยู่บนความเชื่อร่วมกันว่า การดำเนินธุรกิจอย่างรับผิดชอบไม่เพียงช่วยปกป้องโลกของเรา แต่ยังสร้างคุณค่าในระยะยาวให้กับทั้งองค์กรและชุมชนอีกด้วย

ด้วยโซลูชันด้านการจัดการน้ำและความเชี่ยวชาญในกระบวนการผลิต เอ็กโคแล็บได้เป็นพันธมิตรที่เอสซีจีไว้วางใจในการช่วยสร้างผลลัพธ์ที่เป็นรูปธรรม และเมื่อมองไปข้างหน้า เราเชื่อมั่นว่าความร่วมมืออย่างต่อเนื่องที่ขับเคลื่อนด้วยนวัตกรรมและการเติบโตอย่างยั่งยืน จะช่วยเร่งการบรรลุเป้าหมายด้านสิ่งแวดล้อมของเอสซีจี พร้อมสร้างแรงบันดาลใจให้กับความก้าวหน้าของอุตสาหกรรมโดยรวม และเราหวังเป็นอย่างยิ่งว่าจะได้ร่วมสร้างความสำเร็จไปกับเอสซีจีต่อไป”

**นายธรรมศักดิ์ เศรษฐอุดม กรรมการผู้จัดการใหญ่ เอสซีจี (SCG)** กล่าวว่า “เอสซีจี เชื่อมั่นว่าความสามารถในการแข่งขันและความยั่งยืนต้องดำเนินควบคู่กันไป ความร่วมมือกับเอ็กโคแล็บครั้งนี้ถือเป็นก้าวสำคัญที่จะช่วยลดต้นทุน ยกระดับประสิทธิภาพการบริหารจัดการ และเสริมสร้างขีดความสามารถขององค์กร โดยตั้งเป้าเพิ่มอัตราการนำน้ำกลับมาใช้ใหม่ให้สูงกว่า 13.10% จากปี 2567 และลดการปล่อยก๊าซเรือนกระจกได้ดีขึ้น ความร่วมมือครั้งนี้ยังสอดคล้องกับการขับเคลื่อนเป้าหมายด้าน ESG ซึ่งเป็นรากฐานสำคัญสู่การบรรลุเป้าหมาย Net Zero ภายในปี 2593 อีกทั้งยังสะท้อนให้เห็นพลังของความร่วมมือที่สามารถสร้างคุณค่าร่วมกันได้ ผ่านการแลกเปลี่ยนองค์ความรู้และนวัตกรรมในระดับสากลอย่างแท้จริง โดยในระยะแรก ความร่วมมือดังกล่าวจะเกิดขึ้นกับ SCGP และ SCGC พร้อมโอกาสขยายสู่ธุรกิจอื่น ๆ ในอนาคต”

**นายดนัยเดช เกตุสุวรรณ ประธานเจ้าหน้าที่บริหารสายการเงิน เอสซีจี แพคเกจจิ้ง (SCGP)** กล่าวว่า “ความร่วมมือครั้งนี้ ตอกย้ำความมุ่งมั่นของ SCGP ในการส่งมอบโซลูชันบรรจุภัณฑ์ที่ยั่งยืน ด้วยการผสานหลักการออกแบบเพื่อความยั่งยืน (Circular Design) และการใช้ทรัพยากรอย่างมีประสิทธิภาพของ SCGP เข้ากับความเชี่ยวชาญของเอ็กโคแล็บ ซึ่งเชื่อว่าจะสามารถพัฒนาบรรจุภัณฑ์ที่ลดผลกระทบต่อสิ่งแวดล้อม พร้อมทั้งสร้างคุณค่าเพิ่มให้แก่ลูกค้าและชุมชนได้ดียิ่งขึ้น”

**ดร.สุรชา อุดมศักดิ์ ประธานเจ้าหน้าที่สายงานปฏิบัติการ และนวัตกรรม เอสซีจี เคมิคอลส์ (SCGC)** กล่าวว่า “สำหรับ SCGC ความร่วมมือครั้งนี้ ถือเป็นโอกาสสำคัญในการยกระดับประสิทธิภาพการใช้น้ำและพลังงานในทุกมิติของการดำเนินงาน ซึ่งสอดคล้องกับพันธกิจด้านความยั่งยืนของ SCGC ภายใต้แนวทาง Low Waste, Low Carbon พร้อมทั้งเสริมสร้างขีดความสามารถในการแข่งขันขององค์กรให้แข็งแกร่งยิ่งขึ้น”

**ทั้งนี้ บันทึกข้อตกลงความร่วมมือระยะเวลา 5 ปีดังกล่าว ตอกย้ำพลังของความร่วมมือระหว่างผู้นำในอุตสาหกรรมทั้งเอ็กโคแล็บและเอสซีจี ที่สามารถเปลี่ยนพันธกิจด้านความยั่งยืนให้เป็นผลลัพธ์ที่จับต้องได้ เพื่อเร่งขับเคลื่อนธุรกิจสู่เป้าหมาย Net Zero ควบคู่กับการเสริมสร้างขีดความสามารถในการแข่งขันในทุกอุตสาหกรรม**

**###**

**เกี่ยวกับเอ็กโคแล็บ (Ecolab)**

เอ็กโคแล็บ (NYSE: ECL) คือพันธมิตรที่ลูกค้านับล้านทั่วโลกไว้วางใจ และเป็นผู้นำระดับโลกด้านความยั่งยืน มอบโซลูชันและบริการด้านน้ำ สุขอนามัย และการป้องกันการติดเชื้อ เพื่อปกป้องผู้คนและทรัพยากรที่สำคัญต่อการดำรงชีวิต ด้วยประสบการณ์ด้านนวัตกรรมยาวนานกว่า 100 ปี เอ็กโคแล็บมีรายได้ต่อปี 16,000 ล้านดอลลาร์สหรัฐ พนักงานราว 48,000 คน และดำเนินงานในกว่า 170 ประเทศทั่วโลก บริษัทฯ ส่งมอบโซลูชันครบวงจรที่อ้างอิงข้อมูลทางวิทยาศาสตร์ ขับเคลื่อนด้วยข้อมูลเชิงลึก และบริการระดับโลก เพื่อยกระดับความปลอดภัยด้านอาหาร รักษาสิ่งแวดล้อมให้สะอาดและปลอดภัย รวมถึงเพิ่มประสิทธิภาพการใช้น้ำและพลังงาน โซลูชันนวัตกรรมของเอ็กโคแล็บช่วยยกระดับการดำเนินงานและความยั่งยืนให้แก่ลูกค้าในหลากหลายอุตสาหกรรม อาทิ อาหาร การดูแลสุขภาพ เทคโนโลยีขั้นสูง วิทยาศาสตร์ชีวภาพ ธุรกิจบริการ และอุตสาหกรรม

ติดตามเราได้ที่ Website [www.ecolab.com](http://www.ecolab.com/), LinkedIn [@Ecolab](https://cts.businesswire.com/ct/CT?id=smartlink&url=https%3A%2F%2Fwww.linkedin.com%2Fcompany%2Fecolab%2F&esheet=54252791&newsitemid=20250513217655&lan=en-US&anchor=%40Ecolab&index=19&md5=abdf6bf97817fe71db597b3b0a52356b), Instagram [@Ecolab\_Inc](https://cts.businesswire.com/ct/CT?id=smartlink&url=https%3A%2F%2Fwww.instagram.com%2Fecolab_inc&esheet=54252791&newsitemid=20250513217655&lan=en-US&anchor=%40Ecolab_Inc&index=20&md5=3db9a08ce80e8055d1df2c7fcdd91909) และ Facebook [@Ecolab](https://cts.businesswire.com/ct/CT?id=smartlink&url=https%3A%2F%2Fwww.facebook.com%2Fecolab%2F&esheet=54252791&newsitemid=20250513217655&lan=en-US&anchor=%40Ecolab&index=21&md5=4c69cae12398c6895b52eb4a916cbfa3)

**เกี่ยวกับเอสซีจี (SCG)**

เอสซีจี ซึ่งดำเนินธุรกิจมาเป็นปีที่ 112 เป็นกลุ่มธุรกิจชั้นนำในอาเซียน ซึ่งมีความสามารถในการปรับตัวที่แข็งแกร่งและเทคโนโลยีขั้นสูง บริษัทฯ มุ่งนำเสนอผลิตภัณฑ์ บริการ และโซลูชันนวัตกรรมที่ตอบสนองความต้องการที่หลากหลายและสอดรับกับตลาดที่เปลี่ยนแปลงอย่างรวดเร็ว ประกอบด้วยธุรกิจหลัก ได้แก่ ธุรกิจซีเมนต์และผลิตภัณฑ์ก่อสร้าง ธุรกิจเคมิคอลส์ (SCGC) และธุรกิจแพคเกจจิ้ง (SCGP) ตลอดจนธุรกิจใหม่ เช่น ธุรกิจพลังงานสะอาด (SCG Cleanergy) โดยเอสซีจี มุ่งมั่นยกระดับคุณภาพชีวิตและสร้างสรรค์อนาคตที่ยั่งยืน จึงได้ผนวกหลักการ ESG เข้ากับการดำเนินงานทั้งในประเทศไทย ภูมิภาคอาเซียน และทั่วโลก ตลอดจนยึดมั่นในความไว้วางใจ ความโปร่งใส ภายใต้คำมั่นสัญญา “Inclusive Green Growth”

ติดตามเราได้ที่ Website [www.scg.com](http://www.scg.com/), LinkedIn [@SCG](https://www.linkedin.com/company/scg_2), Instagram [@scg.officialig](https://www.instagram.com/scg.officialig/) และ Facebook [@SCGofficialpage](https://www.facebook.com/SCGofficialpage)